Kerkdissipline en Uitbanning uit die kerk. - www.bybelkennis.co.za
There are two things to do about the gospel: believe it and behave it. —Susanna Wesley
Hier is nou ‘n onderwerp wat mense baie gou warm onder die kraag kry. Frank Viola het hierdie saak onlangs in sy blog hanteer. Dit is en bly ‘n nare ondervinding – iets waarby niemand betrokke wil wees nie. Die probleem is dat dit op verskeie plekke in die Nuwe Testament hanteer word – ons kan dit nie sommer ignoreer nie. Wat sê die Nuwe Testament hieroor? Kom ons kyk na ‘n paar Skrifgedeeltes:
15“As jou broer verkeerd opgetree het teen jou, gaan wys hom tereg waar julle eenkant alleen is. As hy na jou luister, het jy jou broer teruggewen. 16Maar as hy nie luister nie, neem nog een of twee met jou saam, sodat alles wat gesê word, deur die woord van twee of drie getuies bevestig kan word. 17En as hy na hulle nie luister nie, sê dit vir die gemeente. As hy ook na die gemeente nie luister nie, moet jy hom as ’n heiden en ’n tollenaar behandel (Matteus 18:15 – 17).
Asof ek werklik daar was, het ek oor die man wat so iets gedoen het, reeds in die Naam van ons Here Jesus tot ’n besluit gekom. Julle daar, en ek in die gees teenwoordig, saam met die krag van ons Here Jesus, het vergader om hierdie man aan die Satan oor te gee. 5So sou sy sondige aard vernietig word, sodat sy gees gered kan word op die dag wanneer die Here kom.
6Julle selfverheffing is nie mooi nie. Weet julle nie dat ’n bietjie suurdeeg die hele deeg deurtrek nie? 7Verwyder dan die ou suurdeeg, sodat julle nuwe, ongesuurde deeg kan wees, en dit is julle ook werklik. Ons paaslam is immers geslag: dit is Christus. 8Laat ons dan feesvier, nie met die ou suurdeeg of met die suurdeeg van onsedelikheid en ander sonde nie, maar met die ongesuurde brood van reinheid en waarheid.
9In die vorige brief het ek aan julle geskryf om nie met mense om te gaan wat in onsedelikheid leef nie. 10Daarmee het ek glad nie die onsedelikes of die geldgieriges, bedrieërs of afgodedienaars van hierdie wêreld bedoel nie, want om hulle te vermy, sou julle uit die wêreld moes padgee. 11Wat ek geskryf het, was dat julle nie moet omgaan met iemand wat homself ’n gelowige noem, maar wat onsedelik of geldgierig of ’n afgodsdienaar of kwaadprater of dronkaard of bedrieër is nie. Met so iemand moet julle nie eens saam eet nie.
12–13Per slot van rekening is dit nie vir my om oor mense buite die gemeente te oordeel nie. God sal oor hulle oordeel. Maar julle moet oor julle eie mense oordeel: “Verwyder die slegte mens onder julle uit!” (1 Korintiërs 5:4 – 130
Ek druk julle dit op die hart, broers: Pas op vir dié wat verdeeldheid veroorsaak en die mense afvallig maak van die leer wat julle ontvang het. Bly weg van hulle af (Romeine 16:17)
Dit lyk vir my asof die kerk op een of ander stadium sal moet vasbyt en iemand uitban omdat hy geen berou oor sy sonde het nie en net daarmee voortgaan. Soos Paulus in die gedeelte in 1 Korintiërs 5 sê dat as ons die probleem net ignoreer sal die hele liggaam besoedel word: Weet julle nie dat ‘n klein bietjie suurdeeg die hele deug deurtrek nie?
Die prosedure wat gevolg moet word, word duidelik in Matteus 18 uiteengesit. Dit is nie ‘n besluit wat sommer oornag geneem kan word nie. Die doel is nie veroordeling nie, maar herstel. Dit is eers as die persoon hardkoppig weier om van sy sonde afstand te doen – na herhaalde pogings – dat opgetree moet word.
Afgelope 7 dae: 12,756
Afgelope 30 dae: 47,726
Afgelope 365 dae: 517,357